Blaze7451/Wiki-th-20250601 huggingface dataset:
Harmoe

𝒉𝒂𝒓𝕞𝕠𝕖 เป็นยูนิตนักพากย์ที่ประกอบขึ้นจากนักพากย์หญิงชาวญี่ปุ่น 2 คน คือ ฮารุกิ อิวาตะ และ โมเอกะ โคอิซึมิ
ค่ายเพลงที่สังกัดอยู่คือโพนีแคนยอน ชื่อแฟนคลับ อย่างเป็นทางการคือ "ฮารุโมเอะ room" (はるもえroom)

**ภาพรวม**
ประกาศก่อตั้งวงขึ้นเมื่อวันที่ 3 ธันวาคม 2020 และเปิดตัวครั้งแรกในวันที่ 10 มีนาคม 2021
ชื่อวงตั้งขึ้นจากการรวมกันระหว่างชื่อโรมาจิของสมาชิกทั้ง 2 คนคือ haruki + moeka เวลาเขียนจะใช้ตัวพิมพ์เล็กทั้งหมด
ชื่อนี้ตั้งโดยโปรดิวเซอร์ เท็ปเปย์ โนจิมะ เดิมทีชื่อนี้ถูกเลือกให้เป็นชื่อชั่วคราวตอนเปิดตัว แต่ก็ถูกนำมาใช้อย่างเป็นทางการเพราะฟังดูดีและเข้ากับบรรยากาศของทั้งสองคน 

**สมาชิก**

**อ้างอิง**
หมวดหมู่:กลุ่มดนตรีที่ก่อตั้งในปี พ.ศ. 2564
หมวดหมู่:วงกลุ่มสอง
หมวดหมู่:ศิลปินสังกัดโพนีแคนยอน
ชื่ออู

ชื่ออู  (p=Chìwū) เป็นเป็นชื่อศักราชลำดับที่ 4 ในรัชสมัยของจักรพรรดิซุนกวนแห่งง่อก๊กในยุคสามก๊กของจีน ชื่อศักราชชื่ออูใช้ตั้งแต่ ค.ศ. 238 ถึง ค.ศ. 251 รวมเวลา 14 ปี คำว่าชื่ออูแฝงความหมายมงคลบ่งบอกถึงเมื่อครั้งจิวบูอ๋อง (周武王 โจวอู่หวาง) แห่งราชวงศ์จิวพิชิตติวอ๋อง (紂王 โจ้วหวัง) แห่งราชวงศ์เซียงลงได้ ได้ปรากฏนิมิตมงคลเป็นนกกาแดง (赤烏 ชื่ออู) บ่งบอกถึงการ "สำเร็จแผ่นดิน"
ในเดือน 5 ของศักราชชื่ออูปีที่ 14 (ค.ศ. 251) เปลี่ยนชื่อศักราชเป็นไท่-ยฺเหวียนปีที่ 1

**การเปลี่ยนชื่อศักราช**
 ศักราชเจียเหอปีที่ 7 (ค.ศ. 238) —— เดือน 8 เปลี่ยนชื่อศักราชเป็นชื่ออูปีที่ 1- ศักราชชื่ออูปีที่ 14 (ค.ศ. 251) —— เดือน 5 เปลี่ยนชื่อศักราชเป็นไท่-ยฺเหวียนปีที่ 1

**ตารางเทียบศักราช**

**ดูเพิ่ม**
 ศักราชของจีน

**อ้างอิง**

**บรรณานุกรม**
id=ISBN 7101025129
*archive-url=https://web.archive.org/web/20070825002742/http://www.eastasia.ntu.edu.tw/chinese/05_a04.htm
หมวดหมู่:ศักราชของง่อก๊ก
ไท่-ยฺเหวียน

ไท่-ยฺเหวียน  (p=Tàiyuán) เป็นเป็นชื่อศักราชลำดับที่ 5 ในรัชสมัยของจักรพรรดิซุนกวนแห่งง่อก๊กในยุคสามก๊กของจีน ชื่อศักราชไท่-ยฺเหวียนใช้ตั้งแต่ ค.ศ. 251 ถึง ค.ศ. 252 รวมเวลา 2 ปี
ในเดือน 2 ของศักราชไท่-ยฺเหวียนปีที่ 2 (ค.ศ. 252) เปลี่ยนชื่อศักราชเป็นเฉินเฟิ่งปีที่ 1

**การเปลี่ยนชื่อศักราช**
 ศักราชชื่ออูปีที่ 14 (ค.ศ. 251) —— เดือน 5 เปลี่ยนชื่อศักราชเป็นไท่-ยฺเหวียนปีที่ 1- ศักราชไท่-ยฺเหวียนปีที่ 2 (ค.ศ. 252) —— เดือน 2 เปลี่ยนชื่อศักราชเป็นเฉินเฟิ่งปีที่ 1

**ตารางเทียบศักราช**

**ดูเพิ่ม**
 ศักราชของจีน

**อ้างอิง**

**บรรณานุกรม**
id=ISBN 7101025129
*archive-url=https://web.archive.org/web/20070825002742/http://www.eastasia.ntu.edu.tw/chinese/05_a04.htm
หมวดหมู่:ศักราชของง่อก๊ก
หอพักใจไพ่นกกระจอก

หอพักใจไพ่นกกระจอก () เป็นซีรีส์อนิเมะโทรทัศน์ออริจินอลญี่ปุ่น อำนวยการผลิตโดย IISP และสร้างแอนิเมชันโดยสตูดิโอโอแอลเอ็ม ออกอากาศตั้งแต่เดือนมกราคมถึงมีนาคม พ.ศ. 2567 มังงะดัดแปลงวาดภาพโดยสึกาซะ อูโนฮานะ ตีพิมพ์ในนิตยสารนากาโยชิ นิตยสารมังงะแนวโชโจะของสำนักพิมพ์โคดันชะในเดือนกันยายน พ.ศ. 2566 ถึงเดือนมีนาคม พ.ศ. 2567

**ตัวละคร**
Jippensha Nashiko
voiced by|คาโอริ มาเอดะ
Kawahigashi Pai
voiced by|อิโอริ ซาเอกิ
Tokutomi Izumi
voiced by|ชิอง วากายามะ
Hayashi Rīche
voiced by|ยูอิ คนโด
Chonbo
voiced by|อากิโอะ โอตสึกะ
Emi Haneru
voiced by|ฮิบิกุ ยามามูระ

**สื่อ**

**มังงะ**
มังงะดัดแปลงวาดภาพโดยสึกาซะ อูโนฮานะ เริ่มตีพิมพ์ในนิตยสารนากาโยชิ นิตยสารมังงะแนวโชโจะของสำนักพิมพ์โคดันชะในวันที่ 1 กันยายน พ.ศ. 2566 ถึงวันที่ 1 มีนาคม พ.ศ. 2567 ทั้งเจ็ดตอนถูกรวบรวมตีพิมพ์(ทังโกบง)จำนวน 1 เล่มที่เผยแพร่เมื่อวันที่ 12 มกราคม พ.ศ. 2567
ซีรีส์มังงะแยกอย่างเป็นทางการ "ประกาศตัวเองอย่างไม่เป็นทางการ" โดยจุน เอนโด ชื่อ ぽんのみち 流局西入編 เริ่มเผยแพร่บนเว็บไซต์และแอป YanMaga ของโคดันชะเมื่อวันที่ 8 มกราคม พ.ศ. 2567

**Pon no Michi**

**อนิเมะ**
ซีรีส์อนิเมะโทรทัศน์ออริจินอลผลิตโดยสตูดิโอโอแอลเอ็ม ประกาศสร้างในวันที่ 23 พฤษภาคม พ.ศ. 2566 งานต้นฉบับโดย IISP กำกับและจัดองค์ประกอบโดยทัตสึมะ มินามิกาวะ ออกแบบตัวละครต้นฉบับโดยเนงิ ฮารูมะ ออกแบบตัวละครสำหรับแอนิเมชันโดบเค็นจิ โอตะ และแต่งดนตรีประกอบโดยซาจิโกะ ทากาฮาชิ, ทากูมะ โซงิ, ฮิซากูนิ, ริโกะ โอฮาชิ, คันจิ เองูจิ และชาริ ซีรีส์นี้ออกอากาศตั้งแต่วันที่ 6 มกราคม ถึง 23 มีนาคม พ.ศ. 2567 ทางผังรายการ Animeism ของช่อง MBS, TBS และ BS-TBS เพลงเปิดชื่อเพลงว่า ポンポポポン ร้องโดยคานะ นากาดะ ร่วมด้วยปง โนะ มิจิ ออลสตาร์ กลุ่มที่ประกอบด้วยนักพากย์ตัวละครของอนิเมะ ส่วนเพลงปิดชื่อเพลงว่า "Good Luck Waker" ร้องโดย Halca

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการของมังงะ ja- เว็บไซต์ทางการของอนิเมะ ja-  อนิเมะหอพักใจไพ่นกกระจอก ที่อ้ายฉีอี้-  อนิเมะหอพักใจไพ่นกกระจอก ที่ปีลีปีลี- 28336
หมวดหมู่:มังงะที่ตีพิมพ์ในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:มังงะของสำนักพิมพ์โคดันชะ
หมวดหมู่:อนิเมะและมังงะเกี่ยวกับไพ่นกกระจอก
หมวดหมู่:ผลงานอนิเมะของโอแอลเอ็ม
หมวดหมู่:การ์ตูนญี่ปุ่นแนวโชโจะ
หมวดหมู่:รีโมว์
หมวดหมู่:ทะเลทรายนามิบ

หมวดหมู่:ทะเลทรายในประเทศนามิเบีย
หมวดหมู่:ทะเลทรายในประเทศแองโกลา
หมวดหมู่:แหล่งมรดกโลกในประเทศนามิเบีย
หมวดหมู่:CS1 ใช้อักษรภาษามราฐี (mr)

นี่คือหมวดหมู่ติดตามสำหรับการอ้างอิงแบบ CS1 ที่ใช้ script-title เพื่อแสดงหัวเรื่องการอ้างอิงภาษามราฐีที่ใช้แบบอักษรพาฬโพธของอักษรเทวนาครี หรืออักษรโมฑี และมีคำแสดงภาษา mr: นำหน้า ควรเพิ่มหน้าในหมวดหมู่นี้โดยแม่แบบสำหรับ CS1 และมอดูล:Citation/CS1 เท่านั้น
หมวดหมู่:CS1 ใช้อักษรภาษาต่างประเทศ
เมอร์ซิดีส รูห์ล

เมอร์ซิดีส เจ. รูห์ล (Mercedes J. Ruehl, l; เกิด 28 กุมภาพันธ์ ค.ศ. 1948) เป็นนักแสดงชาวอเมริกัน ผู้ได้รับรางวัลมากมาย รวมถึงรางวัลออสการ์และรางวัลลูกโลกทองคำ จากภาพยนตร์เรื่อง บ้ากระตุกหลวม (1991)
รูห์ลเป็นที่รู้จักจากบทนำในละครเวที ลอสอินยองเกอส์ (1990) ซึ่งทำให้เธอได้รับรางวัลโทนี ก่อนจะประสบความสำเร็จอย่างสูงกับภาพยนตร์เรื่อง บ้ากระตุกหลวม (1991) นอกจากนี้ เธอยังร่วมแสดงในภาพยนตร์อีกหลายเรื่อง เช่น บิ๊ก อยากโตก็ได้โต (1988), แต่งงานกับม็อบ (1988), คนเหล็กทะลุมิติ (1993), โรแซนนาส์เกรฟ (1997), เจีย (1998) และ ยั่ว สวย รวย แสบ (2019)

**ชีวิตช่วงแรกและการศึกษา**
รูห์ลเกิดเมื่อวันที่ 28 กุมภาพันธ์ ค.ศ. 1948 ในแจ็กสันไฮส์ รัฐควีนส์ นครนิวยอร์ก เป็นบุตรของเมอร์ซิดีส เจ. รูห์ล ทำงานเป็นคุณครู และวินเซนต์ รูห์ล ทำงานเป็นเจ้าหน้าที่เอฟบีไอ บิดามีเชื้อสายเยอรมันและไอริช ส่วนมารดามีเชื้อสายคิวบาและไอริช ในวัยเด็ก ครอบครัวของเธอย้ายที่อยู่บ่อยครั้ง เนื่องจากอาชีพการงานของบิดา โดยย้ายไปอาศัยอยู่ในรัฐต่าง ๆ ซึ่งรวมถึงซิลเวอร์สปริง รัฐแมริแลนด์ ทั้งนี้ เธอและพี่ชาย ปีเตอร์ ได้รับการเลี้ยงดูแบบโรมันคาทอลิก
เธอเข้าศึกษาที่วิทยาลัยนิวโรแชลล์ และสำเร็จการศึกษาระดับปริญญาตรี สาขาวิชาภาษาอังกฤษเมื่อปี 1969

**อ้างอิง**

**แหล่งข้อมูลอื่น**
 58615- 0001689
หมวดหมู่:บุคคลที่เกิดในปี พ.ศ. 2491
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:คริสต์ศาสนิกชนนิกายโรมันคาทอลิกชาวอเมริกัน
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:ผู้ที่ได้รับรางวัลโทนี
เกาะช้าง (จังหวัดระนอง)

เกาะช้าง เป็นเกาะในความดูแลของอุทยานแห่งชาติหมู่เกาะระนอง ในตำบลเกาะพยาม อำเภอเมืองระนอง จังหวัดระนอง เป็นเกาะที่ใหญ่ที่สุดของระนอง มีพื้นที่ 18.19 ตารางกิโลเมตร ชื่อของเกาะถูกตั้งตามลักษณะเนินเขารูปร่างโค้งมน มองจากระยะไกลคล้ายช้าง อาณาเขตทิศเหนือจดเกาะสินไห ทิศใต้จดเกาะพยาม ทิศตะวันออกจดเกาะทรายดำ เกาะจาก และทิศตะวันตกจดทะเลอันดามัน จุดที่สูงที่สุดในอุทยานแห่งชาติหมู่เกาะระนองตั้งอยู่บริเวณอ่าวไข่เต่าชองเกาะช้างมีความสูง 390 เมตร จากระดับน้ำทะเล ทางตะวันออกของเกาะมีรอยพระพุทธบาทจำลอง
พื้นที่เกือบทั้งหมดของเกาะเป็นพื้นที่เกษตรกรรม มีถนนสายเล็ก ๆ ที่ขนาบสองข้างด้วยร่มเงาของต้นมะม่วงหิมพานต์ สวนยางพารา และผืนป่าธรรมชาติ เป็นแหล่งอาศัยของนกแก๊กหรือนกแกง

**อ้างอิง**
ช้าง
ช้าง
หมวดหมู่:อำเภอเมืองระนอง
เกาะสินไห

เกาะสินไห เป็นเกาะในทะเลอันดามัน ทางทิศตะวันตกห่างจากชายฝั่งระนอง ประมาณ 18 กิโลเมตร ในท้องที่ตำบลเกาะพยาม อำเภอเมืองระนอง จังหวัดระนอง เกาะอยู่ติดเขตน่านน้ำประเทศพม่า เกาะมีความกว้าง 1.6 กิโลเมตร ยาว 3.4 กิโลเมตร เนื้อที่ 2.9 ตารางกิโลเมตร สูง 162 เมตร อยู่ทางทิศเหนือของเกาะช้าง ระยะห่าง 2.7 กิโลเมตร และมีอาณาเขตบริเวณติดกับเกาะตาครุฑ เกาะคัน เกาะขี้นก  เกาะหลาม ในเขตน่านน้ำไทย 
เดิมเรียกว่า เกาะสิ้นไห เล่ากันว่ามีชาวประมงเข้ามาตักน้ำที่เกาะแห่งนี้ ในสมัยก่อนตักน้ำใส่ในไห แล้วเรือดังกล่าวเจอคลื่นลมเรือกระแทกหินทำให้ไหแตกจนหมดสิ้น จึงเรียกว่า "เกาะสิ้นไห" ต่อมาเพี้ยนเสียงเป็น "เกาะสินไห"
ท้องทะเลรอบเกาะมีสัตว์น้ำชุกชุม ข้อมูล พ.ศ. 2549 มีประชากรอาศัยอยู่ราว 215 ครัวเรือน 1,075 คน มีอาชีพประมงเป็นหลัก นับถือศาสนาอิสลาม 100 % ภาษาที่ใช้มีทั้งภาษามลายูและไทยปักษ์ใต้
สถานที่บนเกาะมี หาดใหญ่อยู่ทางทิศตะวันตกของเกาะ เป็นชายหาดทรายสีขาว โค้งยาวประมาณ 1.5 กิโลเมตร แหลมตุ๊กแกเป็นที่ตั้งของชุมชนชาวเลอยู่ตอนทิศเหนือของเกาะ

**อ้างอิง**
สินไห
สินไห
หมวดหมู่:อำเภอเมืองระนอง
พิซซาผลไม้

พิซซาผลไม้ (fruit pizza) เป็นขนมอบชนิดหนึ่งที่มีลักษณะเด่นคือทำจากเปลือกคุกกี้รูปพิซซา น้ำตาลไอซิง และแต่งหน้าด้วยผลไม้ พิซซาผลไม้ขึ้นชื่อในการออกแบบและแบบรูปที่มีสีสันหลากหลายที่เกิดจากการจัดวางผลไม้นานาชนิดแต่งหน้าอย่างประณีตบนหน้าของหวาน พิซซาผลไม้มักถือว่าเป็นของหวานทางเลือกที่ดีต่อสุขภาพเนื่องจากความโดดเด่นของผลไม้สด

**ประวัติ**
อาหารที่คล้ายคลึงกับพิซซาผลไม้มีการทำตั้งแต่เมื่อศตวรรษที่ 6 ก่อนคริสตกาลเป็นอย่างน้อย เมื่อทหารชาวเปอร์เซียอบขนมปังแผ่นพร้อมชีสและอินทผลัมบนโล่รบ พิซซาสมัยใหม่มีต้นกำเนิดในเมืองนาโปลี ประเทศอิตาลีในศตวรรษที่ 18 แต่ยังไม่มีพิซซาผลไม้จนกระทั่งในช่วงระหว่างช่วงปลายของสงครามโลกครั้งที่สองถึงทศวรรษ 1980 ซึ่งเริ่มมีบันทึกถึงของหวานสมัยใหม่อย่างพิซซาผลไม้

**อ้างอิง**
หมวดหมู่:พิซซ่า
หมวดหมู่:ของหวานอเมริกัน
เกาะลิดีเล็ก

เกาะลิดีเล็ก บ้างเขียน เกาะลีดีเล็ก เป็นเกาะในตำบลละงู อำเภอละงู จังหวัดสตูล เกาะมีความกว้าง 820 เมตร ยาว 790 เมตร เนื้อที่ 350,560 ตารางเมตร สูง 104 เมตร อยู่ทางทิศตะวันตกของเกาะลิดีใหญ่ ระยะห่าง 100 เมตร อยู่ในความดูแลของอุทยานแห่งชาติหมู่เกาะเภตรา ทางการได้ปลูกสร้างอาคารหน่วยพิทักษ์อุทยานและที่พักผ่อนสำหรับนักท่องเที่ยว คำว่า "ลิดี" เป็นภาษามลายูแปลว่า "ไม้เรียว"
เกาะมีหน้าผาและถ้ำเป็นที่อาศัยของนกนางแอ่นเป็นจำนวนมาก แนวหาดหินรอบเกาะ ป่าโกงกาง ทุ่งสาหร่ายทะเล แนวหญ้าทะเล และแนวปะการังน้ำตื้น มีหาดทรายคืออ่าวลำพู อ่าวมะพร้าว อ่าวจิก อ่าวมะขาม (อ่าวบาศี) มีถ้ำคือ ถ้ำสูง มีป่าลำพูอายุพันปีตั้งอยู่ทางด้านทิศตะวันตกเฉียงเหนือของเกาะ
พืชน้ำที่โดดเด่นคือหญ้าทะเลและสาหร่ายทะเลชนิดต่าง ๆ พบนกทะเลและนกที่พบบนชายฝั่ง มีลิงแสมว่ายน้ำไปมาระหว่างเกาะลิดีเล็กและเกาะลิดีใหญ่ มีแย้ งูเหลือม แมลงต่าง ๆ มากมาย พบกิ้งกือเผือกจำนวนมาก

**อ้างอิง**
ลิดีเล็ก
ลิดีเล็ก
หมวดหมู่:อำเภอละงู
เยโธร

เยโธรและโมเสส (ภาพสีน้ำราว ค.ศ. 1900 โดย James Tissot)
ในคัมภีร์ไบเบิลฮีบรู เยโธร (Jethro, oʊ; Yīṯrō, lit. "His Excellence/Posterity"; Yaṯrūn) เป็นพ่อตาของโมเสส เป็นคนเลี้ยงสัตว์ชาวเคไนต์และเป็นปุโรหิตแห่งมีเดียน บางครั้งเรียกด้วยชื่อว่า ราอูเอล (Reuel) หรือ รากูเอล (Raguel) ในหนังสืออพยพ ช่วงแรกกล่าวถึงพ่อตาของโมเสสด้วยชื่อ "ราอูเอล" (อพยพ 2:18) แต่ภายหลังเรียกด้วยชื่อ "เยโธร" (อพยพ 3:1) และยังถูกระบุด้วยชื่อ โฮบับ ในหนังสือกันดารวิถี (กันดารวิถี 10:29)
นักวิชาการมุสลิมและศาสนาดรูซระบุว่าเยโธรเป็นคนเดียวกันกับนบีชุอัยบ์ซึ่งกล่าวว่ามาจากมีเดียนเช่นกัน สำหรับศาสนาดรูซ ชุอัยบ์ถือเป็นนบีที่สำคัญที่สุดและเป็นบรรพบุรุษของชาวดรูซทั้งหมด

**ดูเพิ่ม**
 ชุอัยบ์- อัลมะดีนะฮ์

**อ้างอิง**

**แหล่งข้อมูลอื่น**
  Prophet Shoaib “Jethro”  Mosque and Tomb near Mahis

หมวดหมู่:โมเสส
หมวดหมู่:บุคคลจากหนังสืออพยพ
หมวดหมู่:ผู้เผยพระวจนะ
ชิกะ

ชิกะ (Shika-machi) เป็นเมืองในอำเภอฮากูอิ จังหวัดอิชิกาวะ ประเทศญี่ปุ่น มีขนาดพื้นที่ 246.76 ตารางกิโลเมตร และมีประชากร 18,630 คน

**ภูมิศาสตร์**
ชิกะมีอาณาเขตบริเวณชายฝั่งทางทิศตะวันตกของคาบสมุทรโนโตะ ติดกับทะเลญี่ปุ่น 

**ชุมชนใกล้เคียง**
 นานาโอะ- วาจิมะ- ฮากูอิ- อานามิซุ- นากาโนโตะ

**อ้างอิง**

**แหล่งข้อมูลอื่น**
  ja (some English content)
มิเรียม

มิเรียม (Miriam; מִרְיָם Mīryām, แปลตรงตัว 'การกบฏ') ถูกระบุในคัมภีร์ไบเบิลฮีบรูว่าเป็นบุตรหญิงของอัมรามและโยเคเบด และเป็นพี่สาวคนโตของโมเสสและอาโรน มิเรียมเป็นผู้เผยพระวจนะหญิงและปรากฏครั้งแรกในหนังสืออพยพ 
คัมภีร์โทราห์กล่าวถึงมิเรียมว่าเป็น "มิเรียมผู้เผยพระวจนะหญิง" และคัมภีร์ทัลมุด ระบุว่าเป็นมิเรียมเป็นหนึ่งในเจ็ดผู้เผยพระวจนะหญิงคนสำคัญของชาวอิสราเอล พระคัมภีร์บรรยายถึงมิเรียมเคียงข้างกับโมเสสและอาโรนว่าเป็นผู้พาชาวยิวในการอพยพจากอียิปต์: "เพราะว่าเราได้นำเจ้าขึ้นมาจากแผ่นดินอียิปต์ และไถ่เจ้ามาจากเรือนทาส และเราใช้ให้โมเสส อาโรน และมิเรียม นำหน้าเจ้าไป" ในหนังสือมิดราช ระบุว่าโมเสสนำผู้ชายออกจากอียิปต์และสอนคัมภีร์โทราห์ ส่วนมิเรียมนำผู้หญิงออกจากอียิปต์และสอนคัมภีร์โทราห์

**เรื่องเล่าในคัมภีร์ไบเบิล**
มิเรียมเป็นบุตรหญิงของอัมรามและโยเคเบด เป็นพี่สาวของอาโรนและโมเสสซึ่งเป็นผู้นำของชาวอิสราเอลในดินแดนอียิปต์โบราณ เรื่องเล่าเกี่ยวกับวัยเด็กของโมเสสในคัมภีร์โทราห์บรรยายถึงพี่สาวของโมเสสที่ไม่ระบุชื่อกำลังยืนดูระหว่างที่ทารกโมเสสถูกวางในตะกร้าในแม่น้ำไนล์ (4) ความเชื่อดั้งเดิมระบุว่าพี่สาวของโมเสสคนนี้คือมิเรียม71
ในเรื่องเล่าในหนังสืออพยพ มิเรียมได้รับการบรรยายว่าเป็น "ผู้เผยพระวจนะหญิง" เมื่อเธอนำชาวอิสราเอลร้องเพลงแห่งทะเลหลังกองทัพฟาโรห์ถูกทำลายที่ทะเลแดง71
เมื่อชาวอิสราเอลตั้งค่ายอยู่ที่ฮาเซโรทหลังจากเขาซีนายไป มิเรียมและอาโรนพูดต่อต้านโมเสสเรื่องที่โมเสสจะแต่งงานกับ "หญิงชาวคูช" ที่ไม่ปรากฏชื่อคนหนึ่ง พระเจ้าจึงเสด็จลงมาในเสาเมฆและทรงตำหนิทั้งมิเรียมและอาโรน โดยทรงเน้นย้ำถึงอำนาจในฐานะผู้เผยวจนะสูงสุดของโมเสส หลังพระเจ้าเสด็จกลับไป มิเรียมก็เป็นโรคผิวหนังที่มีผิวหนังสีขาว (tzaraath นิยมแปลว่า "โรคเรื้อน") อาโรนจึงขอกับโมเสสเพื่อให้อภัยตนกับมิเรียมและให้มิเรียมได้รับการรักษา โมเสสจึงร้องทูลขอต่อพระเจ้า พระเจ้าตรัสว่ามิเรียมจะต้องถูกกักไว้นอกค่ายของชาวอิสราเอลเป็นเวลาเจ็ดวันจึงจะหายจากโรค79
เกี่ยวกับการเสียชีวิตของมิเรียม คัมภีร์โทราห์บรรยายว่า "ชุมนุมชนทั้งหมดของคนอิสราเอลเข้ามาในถิ่นทุรกันดารศิน ในเดือนที่หนึ่ง ประชาชนพักอยู่ที่คาเดช และมิเรียมสิ้นชีวิต แล้วถูกฝังไว้ที่นั่น"

**อ้างอิง**

**แหล่งข้อมูลอื่น**
  Miriam's Cup: A New Ritual for the Passover Seder
หมวดหมู่:ผู้เผยพระวจนะในคัมภีร์ฮีบรู
หมวดหมู่:บุคคลจากหนังสืออพยพ
หมวดหมู่:ผู้หญิงในคัมภีร์ฮีบรู
หมวดหมู่:เผ่าเลวี
รักติดหนึบของฮานาโนอิคุง

เป็นซีรีส์มังงะญี่ปุ่นที่เขียนและวาดภาพโดยเมกุมิ โมริโนะ เริ่มตีพิมพ์ในนิตยสาร Dessert ของโคดันชะ เมื่อเดือนธันวาคม พ.ศ. 2560 ณ เดือนพฤศจิกายน พ.ศ. 2566 มีการตีพิมพ์ออกเป็นรูปเล่ม (ทังโกบง) จำนวน 14 เล่ม ได้รับการตีพิมพ์เป็นภาษาไทยโดยสำนักพิมพ์บงกช พับลิชชิ่ง อนิเมะซีรีส์ทีวีดัดแปลงโดยอีสท์ ฟิช สตูดิโอ ออกอากาศตั้งแต่เดือนเมษายนถึงมิถุนายน พ.ศ. 2567

**ตัวละคร**
Hinase Hotaru

Hananoi Saki
voiced by|โคกิ อูจิยามะ(voice comic), ชิอากิ โคบายาชิ (อนิเมะ)
Asami Hibiki / Kyō-chan
voiced by|ยูริกะ คูโบะ
Shibamura Tsukiha / Shibamū
voiced by|มายะ ซากาโมโตะ
Yao Sōhei
voiced by|เรียวเฮ คิมูระ
Kurata Keigo
voiced by|เรียวตะ โอซากะ
Satomura Satomi
voiced by|ซายูมิ ซูซูชิโระ
Kuroe Yukihiro
voiced by|คาซูยูกิ โอกิตสึ

**สื่อ**

**มังงะ**
ซีรีส์นี้เขียนและวาดภาพโดยเมกุมิ โมริโนะ เปิดตัวครั้งแรกในนิตยสาร Dessert ฉบับเดือนกุมภาพันธ์ 2561 ซึ่งจัดส่งเมื่อวันที่ 22 ธันวาคม พ.ศ. 2560 เล่มแรกวางจำหน่ายเมื่อวันที่ 11 พฤษภาคม พ.ศ. 2561 ซีรีส์นี้มาถึงช่วงโค้งสุดท้ายในวันที่ 24 พฤศจิกายน พ.ศ. 2566 ณ เดือนพฤศจิกายน พ.ศ. 2567 มีการตีพิมพ์ออกเป็นเล่ม (ทังโกบง) จำนวน 16 เล่ม ได้รับการตีพิมพ์เป็นภาษาไทยโดยสำนักพิมพ์บงกช พับลิชชิ่ง

**จำนวนเล่ม**

**อนิเมะ**
ได้รับการประกาศดัดแปลงเป็นอนิเมะซีรีส์ทางโทรทัศน์เมื่อวันที่ 7 มิถุนายน พ.ศ. 2566 ผลิตโดยอีสท์ ฟิช สตูดิโอและกำกับโดยโทโมเอะ มากิโนะ เขียนบทโดยฮิโตมิ อามามิยะ ออกแบบตัวละครโดยอากิโกะ ซาโต้ และดนตรีแต่งโดยยามาโซ ซีรีส์นี้มีกำหนดฉายในวันที่ 4 เมษายน พ.ศ. 2567 ทางช่องทีบีเอส และบริษัทในเครือ เพลงเปิดคือ 君のせい ขับร้องโดย Sexy Zone ในขณะที่เพลงปิดคือ "Every Second" เวอร์ชันภาษาญี่ปุ่นร้องโดยมินะ โอคาเบะ เมเดียลิงก์ได้รับลิขสิทธิ์อนิเมะเรื่องนี้ในเอเชียตะวันออกและเอเชียตะวันออกเฉียงใต้บางประเทศ และจะอัปโหลดซีรีส์นี้ในช่องยูทูบ Ani-One Asia ในพื้นที่ดังกล่าวEfn|มีประเทศดังต่อไปนี้ : ฮ่องกง, อินโดนีเซีย, มาเก๊า, มาเลเซีย, มองโกเลีย, สิงคโปร์, ไต้หวัน, ไทย และ เวียดนาม โดยช่องทางการออกอากาศของเมเดียลิงก์จะออกอากาศช้ากว่า 5 วัน|name=Medialink เน็ตฟลิกซ์จะฉายซีรีส์นี้ในบางพื้นที่ในเอเชียด้วย

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
 เว็บไซต์ทางการมังงะที่ Dessert ja- เว็บไซต์ทางการอนิเมะ ja- name=อนิเมะ รักติดหนึบของฮานาโนอิคุง ที่ Ani-One Thailand- 81765078- 23126
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะที่ออกฉายในปี พ.ศ. 2567
หมวดหมู่:ซีรีส์อนิเมะที่สร้างจากมังงะ
หมวดหมู่:มังงะของสำนักพิมพ์โคดันชะ
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวโชโจะ
หมวดหมู่:เมเดียลิงก์
หมวดหมู่:บงกช
นาดับและอาบีฮู

ภาพวาดบาปของนาดับและอาบีฮู จากไพ่ไบเบิลปี ค.ศ. 1907
ในหนังสืออพยพ หนังสือเลวีนิติ และหนังสือกันดารวิถี นาดับ (Nadab; "generous") และ อาบีฮู (Abihu; Hebrew name|אֲבִיהוּא|ʾAvīhūʾ|ʾĂḇīhūʾ|"my father is he") เป็นบุตรชายคนโตสองคนของอาโรน ในเลวีนิติ 10 บรรยายว่านาดับและอาบีฮูบูชาพระเจ้าด้วย "ไฟที่ต้องห้าม" ซึ่งเป็นการผิดจากที่พระเจ้าบัญชาไว้ ทั้งคู่จึงถูกไฟของพระเจ้าเผาผลาญในทันที โมเสสสั่งอาโรนและครอบครัวว่าอย่าไว้ทุกข์ให้นาดับและอาบีฮู แม้ว่าผู้คนส่วนใหญ่จะได้รับอนุญาตให้ไว้ทุกข์ก็ตาม

**อ้างอิง**
หมวดหมู่:บุคคลจากหนังสืออพยพ
หมวดหมู่:บุคคลจากหนังสือกันดารวิถี
หมวดหมู่:หนังสือเลวีนิติ
พระที่นั่งกรุณา

รูปถอดแบบของหีบพันธสัญญา โดยมี "พระที่นั่งกรุณา" (kaporet) เป็นฝาหีบ
ในคัมภีร์ฮีบรู พระที่นั่งกรุณา (italic=unset; כַּפֹּרֶת kapōreṯ) เป็นฝาทองคำที่วางอยู่เหนือหีบพันธสัญญา โดยมีเครูบสองรูปตั้งอยู่ที่ปลายทั้งสองข้างเพื่อขนาบและสร้างพื้นที่ที่พระยาห์เวห์ทรงปรากฏและประทับ พระที่นั่งกรุณามีความเกี่ยวข้องกับพิธีกรรมของวันแห่งการไถ่บาป คำนี้ปรากฏในคัมภีร์ของศาสนายูดาห์และปรากฏ 2 ครั้งในพันธสัญญาใหม่ ซึ่งมีความสำคัญในเทววิทยาศาสนาคริสต์

**ศัพทมูล**
ศัพท์มูลของคำว่า kaporet (הַכַּפֹּֽרֶת) ไม่แน่ชัด พจนานุกรมศาสนาชาวยิวออกซ์ฟอร์ดระบุว่า "บ้างก็แปลอย่างง่าย ๆ ว่า 'ปกคลุม'"

**ในศาสนายูดาห์**

**ในคัมภีร์ฮีบรู**
"หีบและพระที่นั่งกรุณา" ภาพวาดโดย Henry Davenport Northrop ในปี ค.ศ. 1894
ตามบันทึกในคัมภีร์ไบเบิล (19; 6) ระบุว่าพระที่นั่งกรุณาทำจากทองคำบริสุทธิ์ มีความยาวและความกว้างเท่ากับหีบที่อยู่ด้านล่าง คือยาว 2.5 ศอกและกว้าง 1.5 ศอก มีเครูบทองคำสองรูปตั้งอยู่ที่ปลายทั้งสองข้างของพระที่นั่งกรุณา หันหน้าเข้าหากัน และกางปีกออกไปเบื้องบนปกพระที่นั่งกรุณาไว้ (21) เครูบขนาบที่ประทับของพระยาห์เวห์ (1 ซามูเอล 4:4) หีบและพระที่นั่งกรุณาเก็บรักษาอยู่ในอภิสุทธิสถานซึ่งเป็นเขตศักดิ์สิทธิ์ที่อยู่ด้านในสุดของพระวิหารที่แยกออกจากส่วนอื่น ๆ ของพระวิหารด้วยม่านหนา (parochet)

**อ้างอิง**

**แหล่งข้อมูลอื่น**
  Matthew Henry on Exodus Chapter 25-  Methods of Ancient Metallurgy
หมวดหมู่:วลีในคัมภีร์ไบเบิล
หมวดหมู่:วัตถุในคัมภีร์ฮีบรู
หมวดหมู่:หนังสืออพยพ
หมวดหมู่:งานศิลปกรรมทอง
หมวดหมู่:หีบพันธสัญญา
หมวดหมู่:เครูบ
การสละราชสมบัติของสมเด็จพระราชินีนาถมาร์เกรเธอที่ 2 แห่งเดนมาร์ก

สมเด็จพระราชินีนาถมาร์เกรเธอที่ 2 ทักทายประชาชนที่ระเบียงของพระที่นั่งอมาเลียนบอร์กในช่วงวันครบรอบวันพระราชสมภพของพระองค์ในปี 2023
สมเด็จพระราชินีนาถมาร์เกรเธอที่ 2 แห่งเดนมาร์กทรงประกาศถึงพระราชประสงค์ในการสละราชสมบัติในฐานะสมเด็จพระราชินีนาถแห่งเดนมาร์กของพระองค์ที่จะมีขึ้นในวันที่ 14 มกราคม ค.ศ. 2024 ในพระราชดำรัสวันส่งท้ายปีเก่าในวันที่ 31 ธันวาคม ค.ศ. 2023 โดยพระองค์จะสละราชสมบัติให้แก่พระราชโอรสองค์โต เจ้าชายเฟรเดอริก มกุฎราชกุมารแห่งเดนมาร์ก ขึ้นครองราชสมบัติเป็นสมเด็จพระราชาธิบดีเฟรเดอริกที่ 10 แห่งเดนมาร์ก 
สมเด็จพระราชินีนาถมาร์เกรเธอที่ 2 เป็นสมเด็จพระราชินีนาถเพียงองค์เดียวของโลกที่ยังครองราชย์อยู่ นับตั้งแต่การสวรรคตของสมเด็จพระราชินีนาถเอลิซาเบธที่ 2 แห่งสหราชอาณาจักร การสละราชสมบัติในครั้งนี้ทำให้เป็นครั้งแรกในรอบ 838 ปีที่กษัตริย์เดนมาร์กทรงสละราชสมบัติด้วยพระราชประสงค์ของพระองค์เอง นับตั้งแต่พระเจ้าอีริคที่ 3 แห่งเดนมาร์กในปี ค.ศ. 1146 และเป็นครั้งแรกในรอบหลายร้อยปีที่ไม่มีสมเด็จพระราชินีนาถครองราชย์ในดินแดนใด ๆ บนโลก

**ภูมิหลัง**
เดิมสมเด็จพระราชินีนาถมาร์เกรเธอที่ 2 มิได้มีพระราชดำริที่จะสละราชสมบัติ ส่วนหนึ่งของพระราชทานสัมภาษณ์ในพิธีฉลองครองสิริราชสมบัติครบ 40 ปี ค.ศ. 2012 พระองค์ตรัสว่า: "ในสายตาของฉัน มันเป็นส่วนหนึ่งของตำแหน่งที่คุณมีเมื่อคุณสืบทอดสถาบันพระมหากษัตริย์ มันเป็นงานที่คุณได้มอบให้แก่คุณ และคุณก็จะรักษาไว้ตราบนานเท่านาน ในขณะที่คุณอาศัยอยู่ อย่างที่พ่อของฉันทำและปู่ของฉันก่อนหน้าเขา" สมเด็จพระราชินีทรงปฏิเสธความเป็นไปได้ของการสละราชบัลลังก์ในการให้สัมภาษณ์เมื่อปี 2016 และตรัสว่า: "ในประเทศนี้ เราไม่ได้เข้าไปเพื่อส่งมอบบัลลงก์ด้วยวิธีนั้น มันเป็นแบบนี้มาโดยตลอด: คุณจะอยู่ตราบเท่าที่คุณมีชีวิตอยู่ นั่นคือสิ่งที่พ่อของฉันทำ และบรรพบุรุษของฉัน และวิธีที่ฉันเห็นด้วย" ในการสัมภาษณ์อีกครั้งในปีเดียวกัน พระองค์ตรัสว่าพระราชโอรสของพระองค์จะเป็นกษัตริย์ "เมื่อฉันไม่อยู่ที่นี่อีกต่อไป"

**อ้างอิง**
หมวดหมู่:การสละราชสมบัติ
หมวดหมู่:เหตุการณ์ในประเทศเดนมาร์ก
หมวดหมู่:สมเด็จพระราชินีนาถ
หมวดหมู่:พระมหากษัตริย์เดนมาร์ก
หมวดหมู่:การเมืองในปี พ.ศ. 2567
ทับทรวงปุโรหิต

รูปถอดแบบปั้นเผาของทับทรวงปุโรหิต
ทับทรวงปุโรหิต หรือ ทับทรวงสำหรับค้นหาพระทัยพระเจ้า (priestly breastplate หรือ breastpiece of judgment; חֹשֶׁן ḥōšen) เป็นทับทรวงศักดิ์สิทธิ์ที่สวมโดยมหาปุโรหิตแห่งอิสราเอลตามที่ระบุในหนังสืออพยพ  
ในเรื่องราวของคัมภีร์ไบเบิล ทับทรวงมีคำเรียกว่า ทับทรวงสำหรับค้นหาพระทัยพระเจ้า หรือ ทับทรวงแห่งการพิพากษา (חֹשֶׁן מִשְׁפָּט ḥōšen mišpāṭ) เพราะมีการใส่อูริมและทูมมิม (הָאוּרִים וְהַתֻּמִּים hāʾūrīm wəhattummīm) ไว้ในทับทรวง  หนังสืออพยพกล่าวว่าองค์ประกอบของทับทรวงเหล่านี้ทำให้รับภาระการพิพากษา (מִשְׁפָּט mišpāṭ) ชนชาติอิสระไว้ที่หัวใจของตนเฉพาะพระพักตร์พระเจ้าเสมอ

**อ้างอิง**

**บรรณานุกรม**
cite book |last1=Berlin |first1=Brent |author-link1=Brent Berlin |last2=Kay |first2=Paul |author-link2=Paul Kay |year=1969 |title=Basic Color Terms: their Universality and Evolution |url=https://archive.org/details/basiccolortermst0000berl |publisher=University of California Press |isbn=9780520014428 
*publisher=Christophers 
*cite book |last1=Cheyne |first1=Thomas Kelly |author-link1=Thomas Kelly Cheyne |first2=J. Sutherland |last2=Black |year=1899 |title=Encyclopaedia Biblica 
*cite book |editor-last=Eichholz |editor-first=D. E. |year=1965 |title=Theophrastus: De Lapidibus |location=Oxford |publisher=Clarendon Press 
*cite book |last=Faris |first=Nabih Amin |year=1938 |title=The Antiquities of South Arabia: being a translation from the Arabic with linguistic, geographic, and historic notes of the eighth book of al-Hamdāni's al-Iklīl |publisher=Oxford University Press 
*location=Oxford 
*location=Rome 
*url=https://archive.org/details/comparingreligio0000neus 
*cite journal |last=Walton |first=Steven A. |year=2001 |title=Theophrastus on Lyngurium: medieval and early modern lore from the classical lapidary tradition |url=https://archive.org/details/sim_annals-of-science_2001-10_58_4/page/n36 |journal=Annals of Science |volume=58 |issue=4 |pages=357–379 |pmid=11724065 |doi=10.1080/000337900110041371 |s2cid=8649133 

**แหล่งข้อมูลอื่น**
หมวดหมู่:เสื้อตำแหน่งของปุโรหิต (ศาสนายูดาห์)
หมวดหมู่:หนังสืออพยพ
มิสเตอร์โกลบอล 2023

มิสเตอร์โกลบอล 2023 (Mister Global 2023) เป็นการประกวดมิสเตอร์โกลบอลครั้งที่ 9 จัดขึ้นเมื่อวันที่ 26 พฤศจิกายน ค.ศ. 2023 ณ มหาสารคาม, ไทย โดย Jason Dylan Bretfelean จาก ประเทศอินเดีย เป็นผู้ครองตำแหน่งในปีนี้

**ผลการประกวด**

**ลำดับ**

**รางวัลพิเศษ**

**Best National Costume**

**Mister Kalasin**

**Smart Chinese Guy Mahasarakham**

**Mister Kantharawichai**

**Mister Popular of Mahasarakham**

**Mister Kaeng Leng Chan Mahasarakham**

**คะแนนรอบพรีลิมมินารี**

**ผู้เข้าประกวด**
36 ผู้เข้าประกวดที่ได้รับการยืนยัน:

**อ้างอิง**

**แหล่งข้อมูลอื่น**
  Official website date=2021-06-06  -  Official Facebook fanpage 
2023
หมวดหมู่:มิสเตอร์โกลบอลแบ่งตามปี
หมวดหมู่:ประเทศไทยในปี พ.ศ. 2566
หมวดหมู่:การประกวดความงามในปี พ.ศ. 2566
ชั้นในปุโรหิต

ชั้นในปุโรหิต
ชั้นในปุโรหิต (priestly undergarments; miḵnəsē-ḇāḏ) เป็น "ผ้าป่านยาว" ที่สวมโดยปุโรหิตและมหาปุโรหิตในอิสราเอลโบราณ มีความยาวตั้งแต่จนถึงเข่าเพื่อปกปิดให้มองไม่เห็น  ชั้นในถูกซ่อนอยู่หลังเสื้อยาวกรอมเท้าปุโรหิต

**คัมภีร์ไบเบิลฮีบรู**
บัญญัติในคัมภีร์ไบเบิลที่กำหนดการใช้ชั้นในปุโรหิตปรากฏในหนังสืออพยพ 28:42:
จงทำชั้นในให้เขาทั้งหลายด้วยผ้าป่านยาวตั้งแต่เอวไปจนถึงต้นขาเพื่อจะปกปิดกายที่เปลือย
ชั้นในปุโรหิตแตกต่างจากเครื่องแต่งกายปุโรหิตอื่นที่มีเพื่อ "ให้เป็นเกียรติและให้สง่างาม" (อพยพ 28:2) ตรงที่มีจุดประสงค์เพื่อความสุภาพเรียบร้อย "เพื่อจะปกปิดกายที่เปลือย" ในหนังสือเลวีนิติเมื่อโมเสสทำพิธีตั้งให้อาโรนและบุตรชายเป็นมหาปุโรหิตและปุโรหิตตามลำดับ ไม่มีการกล่าวถึงชั้นในที่ทำจากผ้าป่าน (เลวีนิติ 8:7,เลวีนิติ 8:13) แม้อนุมานได้อย่างชัดเจนว่ามีการใช้ชั้นใน

**ดูเพิ่ม**
 เสื้อยาวกรอมเท้าปุโรหิต- สายรัดเอวปุโรหิต- ผ้ามาลาปุโรหิต- เสื้อคลุมปุโรหิต- เอโฟด- ทับทรวงปุโรหิต- แผ่นหน้าผากทองคำปุโรหิต

**อ้างอิง**
หมวดหมู่:เสื้อตำแหน่งของปุโรหิต (ศาสนายูดาห์)
หมวดหมู่:หนังสืออพยพ
หมวดหมู่:การได้มาซึ่งสมาชิกวุฒิสภาไทย

การได้มาซึ่งสมาชิกวุฒิสภาไทย ทั้งการเลือกตั้ง การสรรหา และการคัดเลือก
หมวดหมู่:สมาชิกวุฒิสภาไทย
หมวดหมู่:ประวัติศาสตร์การเมืองไทย
อี แช-มย็อง

อี แช-มย็อง (; Lee Jae-myung, เกิด 22 ธันวาคม 1964) เป็นนักการเมืองชาวเกาหลีใต้ สมาชิกสมัชชาแห่งชาติและหัวหน้าพรรคประชาธิปไตย อีเป็นผู้แทนของพรรคลงสมัครในการเลือกตั้งประธานาธิบดีเกาหลีใต้ ปี 2022 และเป็นผู้ดำรงตำแหน่งผู้ว่าการจังหวัดคย็องกีระหว่างปี 2018 ถึง 2021
อีเกิดในครอบครัวยากจนในอันดง และต้องประกอบอาชีพเป็นคนงานในโรงงานหลังจบโรงเรียนประถม และต้องพิการหลังได้รับบาดเจ็บจากการทำงาน อีได้รับวุฒิบัตรเทียบชั้นระดับมัธยมศึกษาตอนต้นและตอนปลาย ก่อนจะเข้าศึกษาที่มหาวิทยาลัยชุง-อัง และจบการศึกษาวุฒิทางด้านกฎหมายในปี 1986 ในฐานะนักกฎหมายเพื่อสิทธิมนุษยชนและแรงงาน อีได้เข้าร่วมกับมินบย็อนและมีส่วนร่วมในการเรียกร้องการสร้างโรงพยาบาลแห่งใหม่ขึ้นในซ็องนัม
อีเข้าสู่การเมืองในปี 2005 และแพ้การเลือกตั้งจำนวนหนึ่งก่อนจะได้รับเลือกตั้งเป็นนายกเทศบาลเมืองซ็องนัมสองสมัยในการเลือกตั้งปี 2010 และ 2014 ก่อนจะลาออกในปี 2018 เพื่อลงเลือกตั้งและชนะการเลือกตั้งเป็นผู้ว่าการจังหวัดคย็องกี ซึ่งเป็นจังหวัดที่ล้อมรอบพื้นที่เขตเมืองหลวงโซล และมีประชากรมากกว่า 13 ล้านคน อีลงสมัครเลือกตั้งประธานาธิบดีเกาหลีใต้ในปี 2022 หลังชนะการเสนอชื่อโดยพรรค แต่แพ้ให้กับยุน ซ็อก-ย็อล ในการเลือกตั้งทั่วไป ด้วยคะแนนเสียงไม่ห่างกัน หลังจากนั้นมา เขาได้รับเลือกตั้งเข้าสู่สภานิติบัญญัติ และเป็นหัวหน้าพรรคประชาธิปไตยและฝ่ายค้านในสภา

**อ้างอิง**
หมวดหมู่:นักการเมืองเกาหลีใต้
หมวดหมู่:ทนายความชาวเกาหลีใต้
หมวดหมู่:บุคคลจากจังหวัดคย็องกี
เหตุแทงอี แช-มย็อง

เมื่อวันที่ 2 มกราคม 2024 ผู้นำพรรคประชาธิปไตยเกาหลี ลี แช-มย็อง ถูกแทงขณะเดินทางเยือนเขตก่อสร้างท่าอากาศยานแห่งหนึ่งในคาด็อกโด ปูซาน ประเทศเกาหลีใต้ อีถูกส่งตัวเข้ารับการรักษาที่โรงพยาบาลมหาวิทยาลัยแห่งชาติปูซานในยี่สิบนาทีให้หลัง ก่อนจะได้รับการส่งตัวทางเฮลิคอปเตอร์ไปยังโรงพยาบาลมหาวิทยาลัยแห่งชาติโซล ทั้งนี้เขายังคงอยู่ในสภาวะรู้สึกตัวดี ผู้ต้องสงสัยถูกจับกุมที่จุดเกิดเหตุและระบุแรงจูงใจว่าต้องการจะลอบสังหารอี
ขณะเกิดเหตุ อีกำลังถูกดำเนินคดีข้อหาฉ้อโกง กระนั้นเขาปฏิเสธข้อกล่าวหาซึ่งเขาเชื่อว่ามีแรงจูงใจทางการเมืองอยู่เบื้องหลัง การโจมตีนี้เกิดขึ้นเพียงสามเดือนก่อนการเลือกตั้งสภานิติบัญญัติในปี 2024

**เหตุการณ์**
เมื่อวันที่ 2 มกราคม 2024 ขณะอีกำลังแถลงข่าวต่อสื่อมวลชนที่ท่าอากาศยานคาด็อกโดแห่งใหม่ (Gadeoko New Airport) เมื่อเวลา 10:27 น. KST บุคคลหนึ่งเดินเข้าหาอีและขอลายเซ็นจากอี ก่อนที่จะแทงอีเข้าที่ด้านซ้ายของคอ เจ้าหน้าที่ทางการที่เกิดเหตุเข้าป้องกันอีทันที และหนึ่งคนช่วยป้องกันคอของอีโดยใช้ผ้า สำนักข่าวยุนฮับรายงานว่าอีมีเลือดออกแต่ยังคงสภาวะรู้สึกตัวอยู่ อีถูกส่งตัวขึ้นรถพยาบาลเมื่อเวลา 10:47 น. ก่อนจะเดินทางถึงศูนย์รักษาเหตุอุบัติภัยประจำพื้นที่ (regional trauma center) ที่โรงพยาบาลมหาวิทยาลัยแห่งชาติปูซานที่เวลา 11:16 น. จากนั้นเขาถูกส่งตัวทางเฮลิคอปเตอร์ไปยังโรงพยาบาลมหาวิทยาลัยแห่งชาติโซล ในสภาวะรู้สีกตัวดี
ตามรายงานของ เดอะโชซ็อนอิลโบ อีได้รับบาดเจ็บ "รอยแผลขนาดหนึ่งเซนติเมตรบนคอ" โดยมีเลือดออกเล็กน้อย เจ้าหน้าที่การแพทย์ที่โรงพยาบาลมหาวิทยาลัยแห่งชาติปูซายระบุว่าอีได้รับบาดเจ็บที่หลอดเลือดดำคอ และมีความกังวลต่อภาวะเลือดออกมากเพิ่มเติม 
อีได้รับการผ่าตัดฉุกเฉินที่โรงพยาบาลมหาวิทยาลัยแห่งชาติโซลต่อมาภายในวันเดียวกัน เจ้าหน้าที่ของพรรคประชาธิปไตยระบุว่าการผ่าตัดดำเนินไป “นานกว่าที่คิดไว้” และเจ้าหน้าที่ทางการแพทย์ยังคงติดตามการดำเนินของอาการอย่างใกล้ชิด
เหตุการณ์นี้ถูกบันทึกผ่านการถ่ายทอดสด และวิดีโอฟุตเทจของการโจมตีถูกถ่ายทอดตามสถานีโทรทัศน์ของเกาหลีใต้

**อ้างอิง**
หมวดหมู่:อาชญากรรมในปี พ.ศ. 2567
หมวดหมู่:ประเทศเกาหลีใต้ในปี พ.ศ. 2567
หมวดหมู่:ความพยายามลอบสังหาร
หมวดหมู่:เครื่องบินบอมบาร์ดิเอร์

บอมบาร์ดิเอร์
หมวดหมู่:ผลิตภัณฑ์ของบอมบาร์ดิเอร์
หมวดหมู่:อากาศยานผลิตในประเทศแคนาดา
หมวดหมู่:บอมบาร์ดิเอร์ แอโรสเปซ
เทือกเขายะไข่

เทือกเขายะไข่ (ရခိုင်ရိုးမ), เทือกเขาอาระกัน (Arakan Mountains) หรือชื่อเรียกในทางเทคนิคว่า เทือกเขาอินเดีย-พม่าตอนใต้ (Southern Indo-Burman Range) เป็นเทือกเขาทางทิศตะวันตกของประเทศพม่า ระหว่างชายฝั่งรัฐยะไข่กับที่ลุ่มพม่าตอนกลางซึ่งมีแม่น้ำอิรวดีไหลผ่าน เป็นเทือกเขาโดดเด่นทอดตัวโค้งขนานผ่านรัฐอัสสัม รัฐนาคาแลนด์ รัฐมณีปุระ รัฐมิโซรัม และประเทศพม่า
เทือกเขายะไข่ทอดจากแหลมนะกะริทางตอนใต้ สู่รัฐมณีปุระอินเดียตอนเหนือ ครอบคลุมทิวเขานาคา, ทิวเขาชีน, ทิวเขาปาดไก่ และทิวเขาลูไช เทือกเขาทอดตัวเป็นแนวยาวเหยียดใต้น้ำอ่าวเบงกอลและโผล่พ้นน้ำในรูปของหมู่เกาะอันดามันและนิโคบาร์

**อ้างอิง**

**แหล่งข้อมูลอื่น**
  Burma - Geography-  Google Books, The Physical Geography of Southeast Asia
ยะไข่
โคทองคำ

การบูชาโคทองคำ – ภาพจาก Hortus deliciarum ของ Herrad of Landsberg (ศตวรรษที่ 12)
ในคัมภีร์ไบเบิล โคทองคำ (golden calf; עֵגֶל הַזָּהָב  ‘ēgel hazzāhāv) เป็นรูปเคารพ (เทวรูป) ที่สร้างโดยชาวอิสราเอลขณะเมื่อโมเสสขึ้นไปบนภูเขาซีนาย ในภาษาฮีบรูเหตุการณ์นี้เรียกว่า ḥēṭə’ hā‘ēgel (חֵטְא הָעֵגֶל) หรือ "บาปแห่งโคหนุ่ม"  ถูกกล่าวถึงครั้งแรกในหนังสืออพยพ
การบูชาโคเป็นเรื่องปกติในหลายวัฒนธรรม ในอียิปต์ซึ่งชาวฮีบรูเพิ่งอพยพออกมาตามเรื่องเล่าการอพยพ โคเอพิสเป็นวัตถุบูชาที่เทียบเท่ากับโคทองคำ ซึ่งบ้างก็เชื่อว่าชาวฮีบรูกำลังจะฟื้นฟูการบูชาโคเอพิสในถิ่นทุรกันดาร อีกกระแสหนึ่งเชื่อว่าพระยาห์เวห์ซึ่งเป็นพระเจ้าของชนชาติอิสราเอลได้ทรงถูกโยงว่ามีความเกี่ยวข้องหรือถูกมองในฐานะเทพโคโดยผ่านกระบวนการการผสมกลมกลืนทางศาสนาและการผสานความเชื่อ  ในบรรดาชาวคานาอันซึ่งบางส่วนกลายเป็นชาวอิสราเอล โคได้รับการบูชาอย่างกว้างขวางในฐานะโคจันทราและในฐานะสัตว์ของเอล

**เรื่องเล่าในคัมภีร์ไบเบิล**
การบูชาโคทองคำ โดยฟีลิปปีโน ลิปปี (ค.ศ. 1457–1504)
เมื่อโมเสสขึ้นไปบนภูเขาซีนายเพื่อรับบัญญัติ 10 ประการ (18) โมเสสได้ปลีกตัวมาจากชาวอิสราเอลเป็นเวลา 40 วัน 40 คืน ชาวอิสราเอลเกรงว่าโมเสสจะไม่กลับมา จึงร้องขอต่ออาโรนให้สร้าง "พระให้เรา ซึ่งจะนำหน้าเรา" อาโรนจึงให้รวบรวมตุ้มหูทองคำและเครื่องประดับทองคำของชาวอิสราเอล สร้างเป็น "รูปโคหนุ่ม" แล้วชาวอิสราเอลจึงประกาศว่า "โอ อิสราเอล สิ่งเหล่านี้แหละเป็นพระของเจ้า ซึ่งนำเจ้าออกจากแผ่นดินอียิปต์" (4)
อาโรนสร้างแท่นบูชาหน้ารูปโคแล้วประกาศว่าวันรุ่งขึ้นจะเป็นวันเทศกาลเลี้ยงถวายเกียรติแก่พระเจ้า ในวันถัดมาชาวอิสราเอลจึงลุกขึ้นแต่เช้าและ "ถวายเครื่องบูชาเผาทั้งตัว และนำเครื่องศานติบูชามา ประชาชนก็นั่งลง กินและดื่ม แล้วก็ลุกขึ้นทำสิ่งที่น่าบัดสีต่อกัน" (6) พระเจ้าตรัสกับโมเสสถึงสิ่งที่ชาวอิสราเอลทำในค่าย ว่าพวกเขาได้หันเหไปจากทางที่พระองค์ทรงบัญชาอย่างรวดเร็ว และพระองค์มีพระประสงค์จะทำลายพวกเขาและตั้งชนชาติใหม่จากโมเสส โมเสสทูลวิงวอนให้พวกเขาได้รับการละเว้นโทษ แล้ว "พระยาห์เวห์จึงเปลี่ยนพระทัย ไม่ทรงทำอันตรายประชากรของพระองค์อย่างที่มีพระดำริไว้แก่ประชากรของพระองค์" (14)
โมเสสลงมาจากภูเขา แต่เมื่อเห็นรูปโคก็โกรธขึ้นมาและโยนแผ่นศิลาพระโอวาทสองแผ่นทิ้งตกแตกเสีย โมเสสนำรูปโคไปเผาในกองไฟ บดเป็นผงโรยในน้ำ และบังคับให้ชาวอิสราเอลดื่มเข้าไป เมื่อโมเสสถามความเป็นไปจากอาโรน อาโรนยอมรับว่าตนให้รวบรวมทองคำโยนลงในกองไฟ แล้วรูปโคนี้ก็ออกมา (24)

**การกันชาวเลวีออกมาและการประหารชีวิตหมู่**
คัมภีร์ไบเบิลบันทึกว่าเผ่าเลวีไม่ได้บูชาโคทองคำ: 

**อ้างอิง**

**อ่านเพิ่มเติม**
 last=Driscoll- cite book|chapter = Chapter XXXVII. The Golden Calf|title = A Practical Commentary on Holy Scripture|year = 1910| publisher = B. Herder |author=Friedrich Justus Knecht

**แหล่งข้อมูลอื่น**
  The Golden calf from a Jewish perspective at Chabad.org-  Rabbi Fohrman's Lectures on the Golden Calf-  The Golden calf from Ein Hod perspective-  Islamic interpretation of the story of the Golden calf in the Qur'an-  Story of Muses and Aaron in the Qur'an-  Jewish Encyclopedia: Calf, Golden-  Online Quran Project 20.83 date=2009-01-29 

หมวดหมู่:หนังสืออพยพ
หมวดหมู่:โมเสส
หมวดหมู่:อาโรน
หมวดหมู่:วัตถุในคัมภีร์ฮีบรู
หมวดหมู่:สัตว์ในคัมภีร์ไบเบิล
การทัพพม่า (ค.ศ. 1944)

การสู้รบในการทัพพม่าในช่วง ค.ศ. 1944 เป็นหนึ่งในสมรภูมิที่รุนแรงที่สุดในเขตสงครามเอเชียตะวันออกเฉียงใต้ของสงครามโลกครั้งที่สอง โดยคู่สงครามทั้งสองฝ่าย คือ กองทัพเครือจักรภพอังกฤษ จีน และสหรัฐ กับญี่ปุ่นและกองทัพแห่งชาติอินเดีย ได้ปะทะกันตามแนวชายแดนพม่า-อินเดีย และชายแดนพม่า-จีน ซึ่งกองกำลังทางบกของเครือจักรภพนั้นประกอบด้วยทหารที่มาจากสหราชอาณาจักร บริติชอินเดีย และแอฟริกา
ฝ่ายสัมพันธมิตรต้องเผชิญกับความยากลำบากในการส่งกำลังบำรุงทหารและการจัดระเบียบกองกำลัง ทำให้ความพยายามในช่วงแรกพังทลายลง และฝ่ายสัมพันธมิตรก็กําลังเตรียมที่จะบุกพม่าในจุดต่าง ๆ ที่ญี่ปุ่นยึดครองให้แยกออกจากกัน ญี่ปุ่นจึงทำการขัดขวางโดยการเปิดฉากรุกรานอินเดีย ซึ่งการรุกรานครั้งนี้มีขอบเขตที่กว้างขวางกว่าเป้าหมายที่กำหนดแต่แรก โดยในช่วงสิ้นปี ฝ่ายสัมพันธมิตรสามารถยึดดินแดนที่สำคัญไว้ได้เฉพาะทางตะวันออกเฉียงเหนือสุดของพม่าเท่านั้น แต่การโจมตีอินเดียของญี่ปุ่นประสบความล้มเหลวและมีผู้เสียชีวิตจำนวนมาก ด้วยเหตุนี้ทำให้ความพยายามของญี่ปุ่นในการปกป้องพม่าจากการรุกรานครั้งใหม่ของฝ่ายสัมพันธมิตรในปีต่อมาเป็นไปอย่างลำบากยิ่ง

**อ้างอิง**
หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:ยุทธการและปฏิบัติการทางทหารในสงครามโลกครั้งที่สองเกี่ยวข้องกับญี่ปุ่น
คณะกรรมการพาราลิมปิกอาร์มีเนีย

คณะกรรมการพาราลิมปิกอาร์เมเนีย (translit=Hayastani Paralimpik Komite, Armenian Paralympic Committee, รหัสไอโอซี: ARM) เป็นคณะกรรมการพาราลิมปิกแห่งชาติและหน่วยงานกำกับดูแลกีฬาพาราลิมปิกในประเทศอาร์มีเนีย สำนักงานใหญ่ขององค์กรตั้งอยู่ในเยเรวาน

**ประวัติ**
คณะกรรมการพาราลิมปิกอาร์เมเนียก่อตั้งขึ้นเมื่อปี 1994 และปัจจุบันบริหารโดยประธานาธิบดีฮาคอบ อับราฮัมยาน องค์กรมีหน้าที่รับผิดชอบการมีส่วนร่วมของอาร์มีเนียในการแข่งขันกีฬาพาราลิมปิกฤดูร้อนและฤดูหนาวและโอลิมปิกพิเศษ คณะกรรมการพาราลิมปิกอาร์มีเนียเป็นสมาชิกเต็มของคณะกรรมการพาราลิมปิกสากลและคณะกรรมการพาราลิมปิกยุโรป องค์กรยังทำงานอย่างใกล้ชิดกับสหพันธ์กีฬาคนพิการแห่งชาติอาร์เมเนีย

**ดูเพิ่ม**
 ประเทศอาร์มีเนียในพาราลิมปิก- ประเทศอาร์มีเนียในโอลิมปิก- คณะกรรมการโอลิมปิกอาร์มีเนีย

**อ้างอิง**

**แหล่งข้อมูลอื่น**
  Armenian Paralympic Committee เฟซบุค
หมวดหมู่:องค์การที่ก่อตั้งในปี พ.ศ. 2537
อาร์เมเนีย
คณะกรรมการพาราลิมปิกคอซอวอ

คณะกรรมการพาราลิมปิกคอซอวอ (Komiteti Paralimpik i Kosovës, Параолимпијски комитет Косова / Paraolimpijski komitet Kosova, Paralympic Committee of Kosovo, รหัสไอโอซี: KOS) เป็นคณะกรรมการพาราลิมปิกแห่งชาติที่เป็นตัวแทนของประเทศคอซอวอสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ทาลลินน์ ประเทศคอซอวอ ก่อตั้งเมื่อปี พ.ศ. 2545 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากคอซอวอเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)

**ดูเพิ่ม**
 ประเทศคอซอวอในพาราลิมปิก- ประเทศคอซอวอในโอลิมปิก

**อ้างอิง**

**แหล่งข้อมูลอื่น**
 Paralympic Committee of Kosovo- Paralympic Committee of Kosovo profile at the International Paralympic Committee
หมวดหมู่:องค์การที่ก่อตั้งในปี พ.ศ. 2545
คอซอวอ
คณะกรรมการพาราลิมปิกปารากวัย

คณะกรรมการพาราลิมปิกปารากวัย (Comité Paralímpico Paraguayo; Paraguayan Paralympic Committee; PPC, รหัสไอโอซี: PAR) เป็นคณะกรรมการพาราลิมปิกแห่งชาติที่เป็นตัวแทนของประเทศปารากวัยสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ประเทศปารากวัย ก่อตั้งเมื่อปี พ.ศ. 2562 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากปารากวัยเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกอเมริกา (เอพีซี)
คณะกรรมการพาราลิมปิกปารากวัย (PPC) ได้รับการอนุมัติจากคณะกรรมการกำกับดูแลพาราลิมปิกระหว่างประเทศ (IPC) ในฐานะสมาชิกชั่วคราว การตัดสินใจยังคงต้องได้รับการอนุมัติจากสมาชิกในสมัชชาใหญ่ปี ค.ศ. 2019
สมาชิกชั่วคราวมีสิทธิเช่นเดียวกับสมาชิกเต็ม เว้นแต่จะเสนอชื่อผู้สมัครและลงคะแนนเสียงในสมัชชาใหญ่ไม่ได้

**ดูเพิ่ม**
 ประเทศปารากวัยในพาราลิมปิก- ประเทศปารากวัยในโอลิมปิก

**อ้างอิง**

**แหล่งข้อมูลอื่น**
หมวดหมู่:องค์การที่ก่อตั้งในปี พ.ศ. 2539
ปารากวัย
คูโรมิตสึ

คูโรมิตสึ () เป็นน้ำเชื่อมญี่ปุ่น มีลักษณะคล้ายกับกากน้ำตาล แต่บางและเบากว่า
โดยทั่วไปคูโรมิตสึทำจากtransl|ja|โคกูโตที่ไม่ได้ผ่านกระบวนการทำให้บริสุทธิ์ และเป็นส่วนผสมหลักในขนมญี่ปุ่นหลายชนิด เป็นหนึ่งในส่วนผสมที่ใช้ทำtransl|ja|วางาชิ และนิยมรับประทานกับtransl|ja|คูซูโมจิ, ผลไม้, ไอศกรีม, และขนมอื่น ๆ

**อ้างอิง**

**บรรณานุกรม**
 title=Delicious Coma (food blog): kuro-mitsu-  Taste of Zen: kuromitsu recipe date=2018-09-25 
หมวดหมู่:อาหารญี่ปุ่น
หมวดหมู่:น้ำตาล
คณะกรรมการพาราลิมปิกอเมริกา

คณะกรรมการพาราลิมปิกอเมริกา (Americas Paralympic Committee; อักษรย่อ APC; Comité Paralímpico de Américas ; Comitê Paralímpico das Américas ; Comitè Paralímpic de les Amèriques ; Komitato Paralimpika de la Amerikoj ; Comité Paralympique des Amériques) เป็นคณะกรรมการพาราลิมปิกสากลระดับภูมิภาค ซึ่งเป็นตัวแทนของคณะกรรมการพาราลิมปิกแห่งชาติ 33 แห่งในปัจจุบันของทวีปอเมริกาเหนือและอเมริกาใต้ มีความเกี่ยวข้องกับ/กับคณะกรรมการพาราลิมปิกสากลและหน่วยงานในเครือ
คณะกรรมการพาราลิมปิกอเมริกาเป็นหน่วยงานที่จัดระเบียบและดูแล Parapan American Games ซึ่งจัดขึ้นทุก ๆ สี่ปีในปีก่อนพาราลิมปิกฤดูร้อน

**ประเทศสมาชิก**
ในตารางต่อไปนี้ จะระบุปีที่คณะกรรมการโอลิมปิกแห่งชาติได้รับการยอมรับจากคณะกรรมการพาราลิมปิกสากล (IPC) หากแตกต่างจากปีที่ก่อตั้งคณะกรรมการโอลิมปิกแห่งชาติ

**ดูเพิ่ม**
 องค์การกีฬาแพนอเมริกัน- Parapan American Games- แพนอเมริกันเกมส์

**อ้างอิง**

**แหล่งข้อมูลอื่น**
  Americas Paralympic Committee Official Website
คณะกรรมการพาราลิมปิกอเมริกา
กระบวนการยุติธรรม

กระบวนการยุติธรรม คือแนวคิดเรื่องความเป็นธรรมในกระบวนการแก้ไขข้อพิพาทและจัดสรรทรัพยากร แง่มุมหนึ่งของกระบวนการยุติธรรมเชิงกระบวนการเกี่ยวข้องกับการอภิปรายเกี่ยวกับการบริหารงานยุติธรรม และการดำเนินคดีทางกฎหมาย ความรู้สึกของความยุติธรรมตามขั้นตอนนี้เชื่อมโยงกับกระบวนการทางกฎหมาย (สหรัฐอเมริกา) ความยุติธรรมขั้นพื้นฐาน (แคนาดา) ความเป็นธรรมของกระบวนการ (ออสเตรเลีย) และ ความยุติธรรมตามธรรมชาติ (เขตอำนาจศาลกฎหมายทั่วไปอื่น ๆ) แต่แนวคิดเรื่องกระบวนการยุติธรรมก็สามารถนำไปใช้กับบริบทที่ไม่ใช่กฎหมายได้เช่นกัน ซึ่งใช้กระบวนการบางอย่างเพื่อแก้ไขข้อขัดแย้งหรือแบ่งผลประโยชน์หรือภาระ แง่มุมของกระบวนการยุติธรรมเป็นสาขาวิชาหนึ่งของการศึกษาในด้านจิตวิทยาสังคม สังคมวิทยา และ จิตวิทยาองค์กร
กระบวนการยุติธรรมแบบวิธีพิจารณาความเกี่ยวข้องกับความเป็นธรรมและความโปร่งใส ของกระบวนการที่ใช้ตัดสินใจ และอาจแตกต่างกับการกระจายอย่างเป็นธรรม (ความเป็นธรรมในการกระจายสิทธิหรือทรัพยากร) และ ความยุติธรรมแบบตอบแทน (ความเป็นธรรมในการลงโทษความผิด) การรับฟังทุกฝ่ายก่อนทำการตัดสินใจเป็นขั้นตอนหนึ่งที่ถือว่าเหมาะสมที่จะดำเนินการเพื่อให้กระบวนการนั้นมีลักษณะที่ยุติธรรมตามขั้นตอน ทฤษฎีกระบวนการยุติธรรมตามกระบวนการบางทฤษฎีเชื่อว่ากระบวนการยุติธรรมนำไปสู่ผลลัพธ์ที่เท่าเทียมกัน แม้ว่าจะไม่เป็นไปตามข้อกำหนดของกระบวนการยุติธรรมแบบแบ่งส่วนหรือความยุติธรรมเชิงสมานฉันท์ก็ตาม มีการเสนอแนะว่านี่คือผลลัพธ์ของการปฏิสัมพันธ์ระหว่างบุคคลที่มีคุณภาพสูงขึ้นซึ่งมักพบในกระบวนการยุติธรรมตามขั้นตอน ซึ่งแสดงให้เห็นว่ามีความแข็งแกร่งมากขึ้นในการส่งผลต่อการรับรู้ถึงความเป็นธรรมในระหว่างการแก้ไขข้อขัดแย้ง

**ดูเพิ่ม**
 การกระจายอย่างเป็นธรรม- ความยุติธรรมด้านปฏิสัมพันธ์- ความยุติธรรมขององค์การ- ความขัดแย้งในการกู้คืนบริการ

**อ้างอิง**

**บรรณานุกรม**
 ทอม อาร์. ไทเลอร์ เหตุใดผู้คนจึงเชื่อฟังกฎหมาย สำนักพิมพ์มหาวิทยาลัยเยล. (1990)- Robert Bone, เห็นด้วยกับกระบวนการที่ยุติธรรม: ปัญหากับทฤษฎีสัญญาเกี่ยวกับความเป็นธรรมตามขั้นตอน, 83 การทบทวนกฎหมายมหาวิทยาลัยบอสตัน 485 (2003)- Ronald Dworkin, หลักการ, นโยบาย, ขั้นตอน ใน เรื่องของหลักการ (1985)- Louis Kaplow, The Value of Accuracy in Adjudication: An Economic Analysis, 23 Journal of Legal Studies 307 (1994)- Bruce Hay, Procedural Justice--Ex Ante กับ Ex Post, 44 UCLA Law Review 1803 (1997)- John Rawls ทฤษฎีความยุติธรรม (1971)- Lawrence Solum  กระบวนการยุติธรรม (2004)- ซูน เลย์ ข่วน. (2007) ความยุติธรรมในองค์กรเป็นปัจจัยนำหน้าของการปฏิบัติหน้าที่ วารสารธุรกิจระหว่างประเทศ, 325-343.- เจฟฟรี ดับเบิลยู. แคสซิง. (2008) ไม่เห็นด้วยกับสิ่งที่ยุติธรรม: สำรวจความสัมพันธ์ระหว่างการรับรู้ถึงความยุติธรรมและความขัดแย้งของพนักงาน รายงานการวิจัยการสื่อสาร, 34-43.- วิกตอเรีย เอ. เคฟ (2005) ปัจจัยจูงใจ: การรับรู้ถึงความยุติธรรมและความสัมพันธ์กับความไว้วางใจด้านการจัดการและองค์กรในออสเตรเลีย. Communication & Mass Media Complete, 47-70.
หมวดหมู่:จริยธรรมทางสังคม
หมวดหมู่:ความยุติธรรม
คณะกรรมการพาราลิมปิกอุรุกวัย

คณะกรรมการพาราลิมปิกอุรุกวัย (Comité Paralímpico Uruguayo; Uruguayan Paralympic Committee; CPU, รหัสไอโอซี: URU) เป็นคณะกรรมการพาราลิมปิกแห่งชาติที่เป็นตัวแทนของประเทศอุรุกวัยสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ประเทศอุรุกวัย ก่อตั้งเมื่อปี พ.ศ. 2539 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากอุรุกวัยเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกอเมริกา (เอพีซี)

**ดูเพิ่ม**
 ประเทศอุรุกวัยในพาราลิมปิก- ประเทศอุรุกวัยในโอลิมปิก

**อ้างอิง**

**แหล่งข้อมูลอื่น**
หมวดหมู่:องค์การที่ก่อตั้งในปี พ.ศ. 2539
อุรุกวัย
มีดทำครัวญี่ปุ่น

โฮโจ มีดทำครัวญี่ปุ่นในโตเกียว
มีดทำครัวญี่ปุ่น เป็นมีดชนิดหนึ่งที่ใช้ในการเตรียมอาหาร มีดชนิดนี้มีหลายรูปแบบและมักทำขึ้นโดยใช้หลักวิชาการตีเหล็กแบบดั้งเดิมของญี่ป่น มีดอาจทำจากเหล็กกล้าไร้สนิมหรือฮางาเนะซึ่งเป็นเหล็กชนิดเดียวกันกับที่ใช้ตีดาบญี่ปุ่น มีดส่วนใหญ่เรียกด้วยคำว่า hōchō หรือเรียกอีกแบบว่า -โบโจ ในคำผสม (เพราะการกลายเป็นเสียงขุ่นหรือเร็นดากุ) แต่ก็อาจมีชื่ออื่น ๆ เช่น  มีการใช้ 4 หัวข้อทั่วไปเพื่อแยกความแตกต่างของรูปแบบมีดญี่ปุ่น ได้แก่ ด้ามจับ (แบบตะวันตกหรือแบบญี่ปุ่น), การลับใบมีด (ลับขอบเดียวหรือลับสองขอบ), เหล็ก (ไร้สนิมหรือคาร์บอน), และโครงสร้าง (laminated หรือ monosteel)

**อ้างอิง**

**บรรณานุกรม**
 Tsuji, Shizuo, and Mary Sutherland. Japanese Cooking: A Simple Art, first edition. Tokyo: Kodansha International Ltd., 1980. 0-87011-399-2.

**อ่านเพิ่มเติม**
 Nozaki, Hiromitsu, & Klippensteen, Kate (2009) Japanese Kitchen Knives: essential techniques and recipes. Tokyo: Kodansha International 978-4-7700-3076-4- Tsuji, Shizuo, & Sutherland, Mary (2006) Japanese Cooking: a simple art; revised edition. Tokyo: Kodansha International 978-4-7700-3049-8
หมวดหมู่:มีด
วิกิพีเดีย:สภากาแฟ/2567

== มกราคม 2567 == - translatewiki.net

**พฤษภาคม 2567**
 Early access to the dark mode (mobile web, logged-in)- The Appearance menu and new default standard font size will be available for logged-out users- ขอมติชุมชนวิกิพีเดียภาษาไทยเกี่ยวกับชื่อบทความ "สถานีกลางบางซื่อ"

**ตุลาคม 2567**
ข้อควรพิเคราะห์การใช้คำขึ้นต้นและคำลงท้ายในบทความชีวประวัติของบุคคล
คณะกรรมการพาราลิมปิกโอเชียเนีย

คณะกรรมการพาราลิมปิกโอเชียเนีย Oceania Paralympic Committee; อักษรย่อ OPC) เป็นองค์กรระหว่างประเทศที่รวบรวมคณะกรรมการพาราลิมปิกแห่งชาติ (NPC) 9 แห่งของโซนโอเชียเนีย สำนักงานใหญ่ตั้งอยู่ในซิดนีย์ ประเทศออสเตรเลีย 

**ประเทศสมาชิก**
ในตารางต่อไปนี้ จะระบุปีที่คณะกรรมการพาราลิมปิกแห่งชาติได้รับการยอมรับจากคณะกรรมการพาราลิมปิกสากล (IPC) หากแตกต่างจากปีที่ก่อตั้งคณะกรรมการพาราลิมปิกแห่งชาติ

**ดูเพิ่ม**
 คณะกรรมการโอลิมปิกแห่งชาติโอเชียเนีย

**อ้างอิง**

**แหล่งข้อมูลอื่น**
  Official website
หมวดหมู่:เสียชีวิตจากอุบัติเหตุทางการบินในประเทศไต้หวัน

ไต้หวัน
หมวดหมู่:อุบัติเหตุทางการบินในประเทศไต้หวัน
หมวดหมู่:เสียชีวิตจากอุบัติเหตุในประเทศไต้หวัน
ไต้หวัน
คณะกรรมการพาราลิมปิกแอฟริกา

คณะกรรมการพาราลิมปิกแอฟริกา (African Paralympic Committee หรือ African Sports Confederation of physically challenged persons) เป็นองค์กรที่ตั้งอยู่ในลูอันดา ประเทศแองโกลา ประกอบด้วยประเทศสมาชิกคณะกรรมการพาราลิมปิกแห่งชาติในทวีปแอฟริกาจำนวน 48 แห่ง

**ประเทศสมาชิก**
ในตารางต่อไปนี้ ระบุปีที่คณะกรรมการพาราลิมปิกแห่งชาติได้รับการยอมรับจากคณะกรรมการพาราลิมปิกสากล หากแตกต่างจากปีที่มีการก่อตั้งคณะกรรมการพาราลิมปิกแห่งชาติ

**อ้างอิง**

**แหล่งข้อมูลอื่น ==
หมวดหมู่:เสียชีวิตจากอุบัติเหตุทางการบินในประเทศจีน

จีน
หมวดหมู่:อุบัติเหตุทางการบินในประเทศจีน
หมวดหมู่:เสียชีวิตจากอุบัติเหตุในประเทศจีน
จีน
เกาะกะดาน

เกาะกะดาน (ကတန်ကျွန်း) เป็นเกาะที่ใหญ่ที่สุดในกลุ่มเกาะมะริด ประเทศพม่า มีพื้นที่ sqkm จุดสูงสุดคือเฟรนช์เบย์พีก (ft) ซึ่งเป็นจุดสูงที่สุดในหมู่เกาะ

**นิรุกติศาสตร์**
ภายใต้ปกครองของอังกฤษเกาะนี้เป็นที่รู้จักในชื่อ เกาะคิง และต่อมาเป็น เกาะกะดาน ตามการออกเสียงในท้องถิ่น

**อ้างอิง**
หมวดหมู่:กลุ่มเกาะมะริด
หมวดหมู่:การขนส่งระบบรางในประเทศซาอุดีอาระเบีย

ซาอุดีอาระเบีย
ซาอุดีอาระเบีย
หมวดหมู่:การขนส่งในประเทศซาอุดีอาระเบีย
ยุทธการที่เรฟีดิม

ยุทธการที่เรฟีดิม (Battle of Refidim หรือ Battle of Rephidim) ตามที่บรรยายในคัมภีร์ไบเบิล เป็นยุทธการระหว่างชาวอิสราเอลและชาวอามาเลขซึ่งเกิดขึ้นที่เรฟีดิมระหว่างที่ชาวอิสราเอลกำลังเดินทางไปยังแผ่นดินแห่งพระสัญญา คำบรรยายของยุทธการนี้ปรากฏในหนังสืออพยพ

**ยุทธการตามที่บันทึกคัมภีร์ไบเบิล**
ตามที่บรรยายใน13 ภายหลังจากชาวอิสราเอลอพยพออกจากอียิปต์ ได้มาตั้งค่ายอยู่ที่เรฟีดิม 
ยุทธการเริ่มต้นขึ้นด้วยการโจมตีของชาวอามาเลขต่อชาวอิสราเอลโดยไม่มีเหตุผลแน่ชัด (อพยพ 17:8) หลังจากนั้นพระยาห์เวห์จึงทรงประกาศทำลายล้างชาวอามาเลขและให้ชาวอิสราเอลไปปราบชาวอามาเลข ทรงตรัสว่าชาวอิสราเอลจะได้รับความสงบสุขปราศจากข้าศึก (14, 19) นี่เป็นข้อพิพาทครั้งแรกจากหลายครั้งที่เกิดขึ้นตลอดระยะเวลาหลายร้อยปีระหว่างชาวอามาเลขและชาวอิสราเอล
โมเสสปลุกใจให้ชาวอิสราเอลต่อสู้และให้คนเหล่านั้นอยู่ภายใต้การนำของโยชูวา ความที่ว่า "เราจะยืนถือไม้เท้าของพระเจ้า" อาจะเป็นการแสดงออกถึงความเชื่อมั่นของโมเสสว่าจะได้รับชัยชนะในยุทธการที่กำลังจะเริ่มขึ้น เนื่องจากพวกเขาต่อสู้ในนามของพระเจ้า
โมเสสเฝ้าดูยุทธการจากบนยอดเขา คัมภีร์ไบเบิลบรรยายว่าเมื่อโมเสสยกมือขึ้น ชาวอิสราเอลก็ได้เปรียบเมื่อนั้น แต่เมื่อโมเสสลดมือลง ชาวอามาเลขกลับเป็นฝ่ายได้เปรียบ เมื่อโมเสสเมื่อยล้า เฮอร์และอาโรนซึ่งเป็นญาติที่สนิทที่สุดของโมเสสจึงช่วยกันยกมือของโมเสสขึ้นคนละข้าง (12) ยุทธการดำเนินต่อไปจนเวลาเย็นและสิ้นสุดด้วยชัยชนะของชาวอิสราเอล

**อ้างอิง**

**บรรณานุกรม**
 Fritz V.,  The Emergence of Israel in the Twelfth and Eleventh Centuries B.C.E.. Atlanta 2011. 978-1-58983-262-6.- The Oxford Bible Commentary, oprac. J. Barton, J. Muddiman, New York 2001. 978-0-19-875500-5.
เรฟีดิม
หมวดหมู่:หนังสืออพยพ
หมวดหมู่:โมเสส
คณะกรรมการพาราลิมปิกยุโรป

คณะกรรมการพาราลิมปิกยุโรป (European Paralympic Committee; อักษรย่อ EPC) เป็นองค์กรไม่แสวงผลกำไรระดับนานาชาติ ซึ่งประกอบด้วยสมาชิกคณะกรรมการพาราลิมปิกแห่งชาติ 49 แห่ง และแผนกผู้ทุพพลภาพ 9 แห่งในทวีปยุโรป ตั้งอยู่ในเวียนนา ประเทศออสเตรีย ก่อตั้งขึ้นในฐานะคณะกรรมการพาราลิมปิกยุโรป และต่อมาได้รับการจดทะเบียนเป็นองค์กรอิสระในปี ค.ศ. 1999
คณะกรรมการพาราลิมปิกยุโรปมีหน้าที่รับผิดชอบในการจัดการแข่งขันกีฬาเยาวชนของคณะกรรมการพาราลิมปิกแห่งยุโรป นอกจากนี้อีพีซียังทำหน้าที่เป็นองค์กรที่ส่งเสริมและปกป้องผลประโยชน์ร่วมกันของคณะกรรมการพาราลิมปิกแห่งชาติ องค์การกีฬาระหว่างประเทศเพื่อคนพิการหรือสหพันธ์กีฬาพาราลิมปิกนานาชาติ และนักกีฬาที่มีความพิการชาวยุโรป
คณะกรรมการพาราลิมปิกยุโรปมีโครงสร้างและหน่วยงานกำกับดูแลขององค์กรได้รับการเลือกตั้งทุก ๆ สองปีผ่านสมัชชาใหญ่ ซึ่งสมาชิกที่ลงทะเบียนทุกคนมีสิทธิส่งผู้แทนและลงคะแนนเสียงได้ คณะกรรมการประกอบด้วยประธาน เลขาธิการ เหรัญญิก เจ้าหน้าที่ด้านเทคนิค ตัวแทนนักกีฬา และสมาชิกจำนวนสี่คน ประธานคนปัจจุบันคือ รัตโก โควาชิช จากประเทศโครเอเชีย อดีตแชมป์เทเบิลเทนนิส

**ประเทศสมาชิก**
ในตารางต่อไปนี้ จะระบุปีที่คณะกรรมการพาราลิมปิกแห่งชาติได้รับการยอมรับจากคณะกรรมการพาราลิมปิกสากล (IPC) หากแตกต่างจากปีที่ก่อตั้งคณะกรรมการพาราลิมปิกแห่งชาติ

**อ้างอิง**

**แหล่งข้อมูลอื่น**
  European Paralympic Committee - official Website-  European Paralympic Committee Youth Games - official Website
WSL

WSL อาจหมายถึง:- ระบบย่อยวินโดวส์สำหรับลินุกซ์ (Windows Subsystem for Linux)- ไวต์สตาร์ไลน์ (White Star Line)- สันนิบาตสังคมนิยมแรงงาน (Workers' Socialist League)- ภาษาสลาวิกตะวันตก (West Slavic languages)- วีเมนส์ซูเปอร์ลีก (Women's Super League)
เกอร์โชม

ในคัมภีร์ไบเบิล เกอร์โชม (Gershom; גֵּרְשֹׁם Gēršōm, "ผู้พักแรมที่นั่น"; Gersam) เป็นบุตรหัวปีของโมเสสและศิปโปราห์ ชื่อของเกอร์โชมมีความหมายว่า "คนต่างด้าวที่นั่น" ในภาษาฮีบรู (גר שם ger sham) เป็นการอ้างอิงถึงการที่โมเสสหลบหนีจากอียิปต์ นักวิชาการคัมภีร์ไบเบิลถือว่าโดยพื้นฐานแล้วชื่อของเกอร์โชมเหมือนกับชื่อ เกอร์โชน และในหนังสือพงศาวดาร บรรพบรุษของตระกูลชาวเลวีตระกูลหลักหนึ่งบางครั้งเรียกด้วยชื่อเกอร์โชม บางครั้งเรียกด้วยชื่อเกอร์โชน
เกอร์โชมเป็นบุตรหัวปีของโมเสสที่เกิดกับศิปโปราห์ในมีเดียน พ่อตาของโมเสสคือเยโธรมาหาโมเสสในถิ่นทุรกันดารโดยพาศิปโปราห์ภรรยาของโมเสสและบุตรชายสองคนคือเกอร์โซมและเอลีเอเซอร์มาด้วย งานของโยนาธานผู้เป็นเชื้อสายของเกอร์โชมในฐานะปุโรหิตของชาวเผ่าดานนั้นเป็นการผิดกฎ เพราะแม้ว่าโยนาธานเป็นชาวเลวี แต่ไม่ได้อยู่ในครอบครัวของอาโรน
ข้อความในหนังสืออพยพเกี่ยวกับโมเสสและศิปโปราห์ที่โรงแรม ปรากฏบุคคลที่อาจเป็นพระเจ้าหรือทูตสวรรค์ที่เข้าโจมตีเกอร์โชมหรือโมเสส จนกระทั่งศิปโปราห์ทำสุหนัตให้กับเกอร์โชม

**อ้างอิง**
หมวดหมู่:บุคคลจากหนังสืออพยพ
หมวดหมู่:โมเสส
ปี่แก้วนางหงษ์

ปี่แก้วนางหงส์ เป็นภาพยนตร์ไทยแนวโรแมนติก ดราม่า ลึกลับ สยองขวัญ ปี 2513 สร้างจากบทประพันธ์ของเสน่ห์ โกมารชุน จากการกำกับของเสนีย์ โกมารชุน เข้าฉายครั้งแรกเมื่อวันที่ 26 มิถุนายน 2513 นำแสดงโดย มิตร ชัยบัญชา และสุทิศา พัฒนุช
ต่อมาได้มีการนำบทประพันธ์เรื่องนี้มาสร้างในรูปแบบละครโทรทัศน์ทั้งหมด 2 ครั้ง โดยครั้งแรกสร้างในปี 2550 โดยบริษัทอาร์เอสได้นำภาพยนตร์เรื่องนี้มาสร้างในรูปแบบละครโทรทัศน์และได้มีการดัดแปลงเนื้อหาพร้อมกับชื่อตัวละครให้ร่วมสมัย จากการกำกับของผิน เกรียงไกรสกุล นำแสดงโดยวรเวช ดานุวงศ์ และอิศริยา สายสนั่น ออกอากาศทางช่อง 3 ระหว่างวันที่ 14 ธันวาคม 2550 ถึง 19 มกราคม 2551
ครั้งที่ 2 ในปี 2561 สร้างโดยเมคเกอร์เจของจริยา แอนโฟเน่ จากการกำกับของเมธี เจริญพงศ์ ออกอากาศทางช่อง 3 เอชดี ระหว่างวันที่ 31 ตุลาคม ถึง 6 ธันวาคม 2561 นำแสดงโดย วรินทร ปัญหกาญจน์ และราณี แคมเปน ละครเรื่องนี้เป็นการพบกันครั้งแรกของ เกรท วรินทร และเก้า สุภัสสรา ก่อนที่ทั้งคู่จะแสดงนำในละครเรื่องเขาวานให้หนูเป็นสายลับ ในปีถัดมา

**นักแสดง**

**อ้างอิง**
หมวดหมู่:ภาพยนตร์ไทยที่ออกฉายในปี พ.ศ. 2513
หมวดหมู่:ละครโทรทัศน์ไทยในปี พ.ศ. 2550
หมวดหมู่:ละครโทรทัศน์ไทยในปี พ.ศ. 2561
หมวดหมู่:ละครโทรทัศน์โดยเมคเกอร์เจ
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย ผิน เกรียงไกรสกุล
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ละครโทรทัศน์ไทยในคริสต์ทศวรรษ 2000
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ที่ถ่ายทำในประเทศไทย